Mamadou Ousseini, ( An haife shi ne a ranar 1 ga watan Janairun, 1953) a Gouré, ya kasan ce tsohon janar din soja ne kuma tsohon Ministan Nijar. Ya kasance, tun daga watan Fabrairun shekara ta 2014, Mamadou Ambasada ne na Musamman na Jamhuriyar Nijar a Masarautar Morocco. Mamadou Ousseini ya kuma samu lambar yabo ta makarantun sojoji da manyan makarantun Ivory Coast, Madagascar da Faransa, musamman Kwalejin Tsaro ta Soja da Cibiyar Hautes Études de Défense (IHEDN, Faransa). Ya shiga aiki tare da sojojin Nijar a ranar 1 ga watan Agusta shekara ta 1974, ya kuma rike manyan mukamai tare da rike mukaman gwamnati da na soja. Wanda ya zama na biyu a ma'aikatar cikin gida, daga shekarar ta 1988 zuwa ta 1991, ya yi aiki a matsayin Hakimin Lardunan Dosso da Diffa. Daga shekarar ta 1991 zuwa ta 2010, ya rike mukamai da dama a cikin Ma’aikatar Tsaro, musamman na mai ba da shawara ga Ministan Tsaro, Sakatare Janar na Ma’aikatar Tsaro da Mataimakin Shugaban Ma’aikata na Sojojin. Afrilu shekara ta 2010 zuwa Afrilu shekara ta 2011.